Den er kraftig bygd, med velutviklede bein, og en middels lang hale som ikke kan kastes av. Øynene er små, mens øreåpningen er meget stor. Tunga er lang, og kløftet i spissen. Hodet er flatklemt fra siden. Kroppslengden er som regel rundt 15 cm, men den kan bli nesten 40 cm. På ryggen og halen har den store skjell, noe som gjør at halen kan minne om en krokodillehale. Huden har en grå grunnfarge med røde, oransje og gule flekker på halsen, sidene og buken. I vintermånedene samler flere individer seg for å gå i dvale i fjellsprekker og hule trær. Dvalen varer fra slutten av oktober til slutten av mars.